**Opis daljinskog:**

Uređaj na baterije koji služi da se upravlja TV sa određene distance. Osnovne funkcije su da pomoću njega korisnik može da uključi/isključi i pojača/stiša zvuk na TV-u.

**Kako izgleda:**

Daljinski crne boje koji na temperaturi koja je iznad 30°C menja boju u crveno, a na temperaturi koja je ispod 23°C menja boju u plavo. U gornjem delu prednje strane daljinskog sa leve strane kao prvo dugme se nalazi dugme za uključivanje/isključivanje koje je zelene boje i na njemu piše crnim slovima “ON/OFF”. Pored njega se nalazi dugme za TXT koje je kao i svi ostali dugmići crne boje i na njemu piše velikim belim slovima “TXT”. Ova dva dugmeta su okruglog oblika. Levo od ovih dugića se nalazi dugme crne boje na kojem je belom bojom nacrtan mali sat. Njegova funkcija je da pomoću njega korisnik može da izabere vreme u koje želi da se TV sam ugasi. Pola cm ispod ovih dugmića se nalaze dugmići koji služe za promenu kanala. Ovi dugmići su u obliku pravougaonika. Ukupan broj ovih dugmica je 10, svako dugme na sebi ima napisano po jedan broj od 0-9 belom bojom. Redosled dugmića sa brojevima počinje od broja 1. Po tri dugmića se nalaze u jednom redu. Ispod ovih dugmića, sa desne strane se nalaze jedno pored drugog dugme na kojem piše “0” i dugme na kojem belom bojom pišu dve crtice “--“ koje kliktanjem omogućava gledanje kanala koji su iznad broja 9 tako što pruža mogućnost da se prave kombinacije brojeva. Pritiskom na ovo dugme, otvara se opcija za unos više brojeva istovremeno.

Ispod ovih dugmića sa razmakom od 1cm od njih se nalaze crni dugmići okruglog oblika i oni su 2x veći od ostalih dugmića, Oznake na njima su napisane belom bojom.

Na sredini se jedno pored drugog nalaze dva dugmeta za utišavanje i pojačavanje zvuka na TV-u. Oznaka “+” na dugmetu za pojačavanje zvuka, a oznaka “–“ na dugmetu za utišavanje zvuka. Ispod ovih dugmića na sredini se nalazi dugme na kojem piše velikim slovima “OK” koje omogućava bržu pretragu kanala i na ekranu TV-a pruža mogućnost korisniku da vidi koji sadržaj je trenutno na konkretnom kanalu kao i onaj koji neposredno sledi.

Ispod ovog dugmeta, na sredini sa leve strane se nalazi dugme na kojem je nacrtana strelica za levo, a sa desne strane se nalazi dugme na kojem je nacrtana strelica za desno.

Ispod ovih dugmića na sredini se nalazi dugme na kojem krupnim slovima piše “MENU”. Klikom na ovo dugme korisnik može da prilagođava funkcije svog uređaja sebi. Pruža opcije izoštravanja slike, boje, snimanje sadržaja itd. u zavisnosti od kvaliteta samog TV-a. Klikom na ovo dugme, dugmići “+” i “–“ postaju strelice kojima korisnik može da bira sadržaj gore/dole, a klikom na dugme “OK” da izabere sadržaj. Druga dva dugmeta sa strelicama mu takođe omogućavaju da bira sadržaj koji se nalazi levo ili desno.

**Testiranje:**

Vizuelno bih testirala da li je daljinski crne boje ukoliko nije na temperaturi iznad 30°C ili ispod 23°C. Kao i da li su tu svi dugmići koji treba da budu, da li su pravilno raspoređeni, tih boja kao i da li su oznake na dugimićima odgovarajućih boja.

Potom bih počela od testiranja osnovih funkcija odnosno da li sa distance pritiskom na dato dugme mogu da uključim/isključim TV. Kao i koja je maksimalna distanca sa koje to mogu da uradim i pod kojim uglom. Sa fotlje, sa vrata koja ulaze u tu sobu iz drugih soba. Da li ću uspeti ako okrenem daljinski naopačke ili ga npr. usmerim ka slici na zidu. Nakon toga bih testirala dugmiće za zvuk da li mogu da postignem maksimum koji je u uputstvu naveden kao i minimum ukoliko TV nije podešen na “MUTE”. Zatim da li dugme “MUTE” zaista totalno prekida zvuk. Da li pritiskom na svako pojedinačno dugme zaista i dobijam rezultat koji treba ili mi se na ekranu pojavljuje nešto drugo. Onda bih testirala dugme za “navijanje” TV-a, odnosno da li će se TV stvarno ugasiti kada izaberem svaku od opcija pod pretpostavkom da je maksimalno vreme koje mogu da podesim 2h. Takođe, testirala bih da li su ispravni dugmići sa strelicama levo desno, odnosno da li klikom na konkretno dugme mogu da “idem” desno/levo, gore/dole.

Kada je u pitanju specifičnost ovog daljinskog da menja boje testirala bih:

-Da li će uopšte promeniti boju kada ga držim ili kada je pored npr. šolje toplog čaja. Kao i da li će promeniti boju u crveno ili u neku drugu boju.

-Ukoliko je napolju dovoljno hladno iznela bih ga na terasu da vidim da li će promeniti boju, kao i da li će promeniti boju u plavo. Ako napolju nije dovoljno hladno stavila bih ga u frižider :)